stanford-oval/wikipedia huggingface dataset:
Wilson (elokuva)
Palkinnot

Oscarit:
Parhaan lavastuksen Oscar-palkinto (Wiard Ihnen ja Thomas Little)
Parhaan kuvauksen Oscar-palkinto (Leon Shamroy)
Parhaan leikkauksen Oscar-palkinto (Barbara McLean)
Parhaan äänityksen Oscar-palkinto (E. H. Hansen)
Parhaan alkuperäisen käsikirjoituksen Oscar-palkinto (Lamar Trotti)
Oscar-ehdokkuudet:
Parhaan miespääosan Oscar-palkinto (Alexander Knox)
Parhaan ohjauksen Oscar-palkinto (Henry King)
Parhaiden erikoistehosteiden Oscar-palkinto (Fred Sersen)
Parhaan musiikin Oscar-palkinto (Alfred Newman)
Parhaan elokuvan Oscar-palkinto
Suuria toiveita

| Suuria toiveita> High Hopes |
| --- | --- |

Ohjaaja:  Mike Leigh
Käsikirjoittaja:  Mike Leigh
Tuottaja:  Victor Glynn Simon Channing-Williams
Säveltäjä:  Andrew Dickson
Kuvaaja:  Roger Pratt
Pääosat:  Philip Davis, Ruth Sheen
Valmistustiedot
Valmistusmaa:  Yhdistynyt kuningaskunta
Tuotantoyhtiö:  British Screen Productions, Channel Four Films, Portman Productions
Levittäjä:  Skouras Films
Ensi-ilta:  1988
Kesto:  112 min
Alkuperäiskieli:  englanti
Aiheesta muualla
IMDb
Elonet
AllMovie
Infobox OKNimi-testi OK: 
Suuria toiveita (High Hopes) on Mike Leigh’n käsikirjoittama ja ohjaama brittiläinen komediaelokuva vuodelta 1988. Lontoolaisen, työväenluokkaan kuuluvan nuoren pariskunnan elämästä kertovan elokuvan pääosissa näyttelevät Philip Davis, Ruth Sheen ja Edna Doré. Elokuvan teemoja ovat Margaret Thatcherin hallituskauden yksityistämiset ja yhteiskunnan jakaantuminen hyvä- ja heikompiosaisiin.
Juoni

Moottoripyörälähettinä toimiva Cyril (Davis) on vanhan liiton sosialisti, jota suututtaa että hänen vanha äitinsä äänestää konservatiiveja. Hän asuu tyttöystävänsä Shirleyn (Sheen) kanssa entisellä vuokrataloalueella, ja alueen yksityistämisen myötä naapuriin muuttaa ärsyttävä Boothe-Brainesin juppiperhe. Kulmikasluonteista Cyriliä riepoo myös pyrkyrimäinen sisko ja tämän autokauppiasmies. Shirley haluaisi Cyrilin kanssa lasta, mutta miehen periaatteet estävät sen.
Vastaanotto ja jälkimaine

Suuria toiveita tuotti Euroopan elokuva-akatemian Felix-palkinnot Ruth Sheenille ja isoäitiä esittävälle Edna Dorélle sekä säveltäjä Andrew Dicksonille. Se oli myös parhaan elokuvan palkintoehdokkaana. Mike Leigh sai elokuvasta Venetsian elokuvajuhlilla kriitikkojärjestö Fiprescin palkinnon.
The New York Timesin kriitikot valitsivat Suuria toiveita vuonna 2004 yhdeksi kaikkien aikojen tuhannesta parhaasta elokuvasta maailmassa.
Aiheesta muualla

Suuria toiveita Internet Movie Databasessa (englanniksi)
Suuria toiveita Elonet.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:High Hopes (1988 film)
Käännös suomeksi
Flamingo Kid – hellekesä

| Flamingo Kid – hellekesä> The Flamingo Kid |
| --- | --- |

Ohjaaja:  Garry Marshall
Käsikirjoittaja:  Garry Marshall, Neal Marshall
Tuottaja:  Michael Phillips
Säveltäjä:  Curt Sobel
Kuvaaja:  James A. Contner
Leikkaaja:  Priscilla Nedd-Friendly
Pääosat:  Matt Dillon, Richard Crenna, Hector Elizondo, Martha Gehman
Valmistustiedot
Valmistusmaa:  Yhdysvallat
Tuotantoyhtiö:  Mercury Entertainment, ABC Motion Pictures, Edgewood Productions
Levittäjä:  20th Century Studios Netflix
Ensi-ilta:  1984, Suomessa 1985
Kesto:  95 minuuttia 99 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Flamingo Kid – hellekesä (The Flamingo Kid) on Garry Marshallin ohjaama yhdysvaltalainen komediaelokuva vuodelta 1984. Garry Marshall teki myös käsikirjoituksen yhdessä Neal Marshallin kanssa. Elokuvan nimiosaa näyttelee Matt Dillon.
Elokuvassa brooklyniläinen nuori mies saa kesällä 1963 paikan Long Islandilla sijaitsevan hienon rantahotellin apupoikana. Töiden ohella hän pääsee mukaan hienostopiireihin ja kokee myös romanssinpoikasen.
Arvioita

The New York Timesin kriitikot valitsivat Flamingo Kidin vuonna 2004 yhdeksi kaikkien aikojen tuhannesta parhaasta elokuvasta maailmassa. Helsingin Sanomien Helena Yläsen mielestä pienimuotoinen ja vanhanaikainen varttumistarina tarjoaa huolella laadittuja ihmiskuvia ja tarkkanäköistä tapainkuvausta. Video-oppaassa vuodelta 1994 Asko Alanen kutsuu elokuvaa ”hassuksi ja helposti haihtuvaksi elämykseksi” ja antaa sille kolme tähteä viidestä, mikä vastaa sanallista arviota ”hyvä”.
Aiheesta muualla

Flamingo Kid – hellekesä Internet Movie Databasessa (englanniksi)
Flamingo Kid – hellekesä Elonet.
Merkinnän syy: näyttelijät ja tuotanto puuttuu
Enkelten unelmaelämä

| Enkelten unelmaelämä> La Vie rêvée des anges |
| --- | --- |

Ohjaaja:  Erick Zonca
Käsikirjoittaja:  Erick Zonca, Roger Bohbot
Tuottaja:  François Marquis
Säveltäjä:  Yann Tiersen
Kuvaaja:  Agnès Godard
Leikkaaja:  Yannick Kergoat
Tuotantosuunnittelija:  Jimmy Vansteenkiste
Pukusuunnittelija:  Françoise Clavel
Valmistustiedot
Valmistusmaa:  Ranska
Tuotantoyhtiö:  France 3 Cinéma, Diaphana, Les Productions Bagheera
Ensi-ilta:  1998, Suomessa 1999
Kesto:  113 min
Alkuperäiskieli:  ranska
Aiheesta muualla
IMDb
Elonet
AllMovie
Infobox OKNimi-testi OK: 
Enkelten unelmaelämä (La Vie rêvée des anges) on Erick Zoncan ohjaama ranskalainen draamaelokuva vuodelta 1998. Zonca teki myös elokuvan käsikirjoituksen yhdessä Roger Bohbot’n kanssa. Pääosia, kahta parikymppistä ystävätärtä näyttelevät Élodie Bouchez ja Natacha Régnier palkittiin parhaina naisnäyttelijöinä Cannesin elokuvajuhlilla vuonna 1998.
The New York Timesin kriitikot valitsivat Enkelten unelmaelämän vuonna 2004 yhdeksi kaikkien aikojen tuhannesta parhaasta elokuvasta maailmassa.
Juoni

Työttömyyden vaivaamassa entisessä hiilikaivoskaupungissa Lillessä kaksikymmenvuotiaat Isa ja Marie yrittävät selviytyä toimeentulon ja ihmissuhteiden aallokossa. Elämänmyönteinen Isa on kätevä käsistään, muttei silti tahdo selviytyä tekstiilitehtaan saumauskoneesta vaan jää työttömäksi. Hän kokee, että kaikki kiva tapahtuu hänen ystävättärelleen, vaalealle ja temperamenttiselle Marielle.
Näyttelijät

| 0 | 1 | 2 |
| --- | --- | --- |
|  Élodie Bouchez  | … |  Isa   |
|  Natacha Régnier  | … |  Marie   |
|  Grégoire Colin  | … |  Chriss   |
|  Patrick Mercado  | … |  Charly   |
|  Jo Prestia  | … |  Fredo  |
Aiheesta muualla

Enkelten unelmaelämä Elonet. (suomeksi)
Enkelten unelmaelämä Internet Movie Databasessa (englanniksi) (englanniksi)
TUL Cup 1998

| TUL Cupin kausi 1998 |
| --- | --- |
Ajankohta:  helmi–maaliskuu 1998
Mestari:  FC Jazz
  ← 1997 :  1999 → 
TUL Cup 1998 oli 59. kerran järjestetty Suomen Työväen Urheiluliiton jalkapallomestaruuskilpailu. Mestaruuden voitti FC Jazz, jolle saavutus oli seitsemäs TUL:n mestaruus. Lopputurnaus järjestettiin Porin Karhuhallissa 28. helmikuuta–1. maaliskuuta 1998. Alkulohkojen ottelut pelattiin 2×30 minuutin pituisina ja sijoitusottelut täysimittaisina.
Lopputurnaus > Lohko A

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | FC Jazz | 2 | 2 | 0 | 0 | 12 | 4 | +8 | 6  |
| 2 | KajHa | 2 | 1 | 0 | 1 | 5 | 7 | −2 | 3  |
| 3 | PP-70 | 2 | 0 | 0 | 2 | 4 | 10 | −6 | 0  |
Lopputurnaus > Lohko B

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | VarTP | 2 | 1 | 1 | 0 | 4 | 3 | +1 | 4  |
| 2 | MuSa | 2 | 0 | 2 | 0 | 3 | 3 | 0 | 2  |
| 3 | KTP | 2 | 0 | 1 | 2 | 4 | 5 | −1 | 1  |
Enoni on toista maata

| Enoni on toista maata> Mon oncle |
| --- | --- |

Ohjaaja:  Jacques Tati
Käsikirjoittaja:   Jacques Tati  Jacques Lagrange  Jean L’Hôte 
Tuottaja:  Jacques Tati Louis Dolivet
Säveltäjä:  Franck Barcellini Alain Romans
Kuvaaja:  Jean Bourgoin
Leikkaaja:  Suzanne Baron
Pääosat:  Jacques Tati  Alain Bécourt
Valmistustiedot
Valmistusmaa:  Ranska
Tuotantoyhtiö:  Alter Films
Levittäjä:  Gaumont Netflix
Ensi-ilta:   1958-05-1010. toukokuuta 1958 (Ranska) lähde?  1958-12-1212. joulukuuta 1958 (Suomi)  
Kesto:  116 minuuttia
Alkuperäiskieli:  ranska
Aiheesta muualla
IMDb 
Elonet
AllMovie
Svensk Filmdatabas
Infobox OKNimi-testi OK: 
Enoni on toista maata (ransk. Mon oncle) on ranskalainen komediaelokuva vuodelta 1958. Sen on ohjannut, käsikirjoittanut ja tuottanut Jacques Tati, joka myös näyttelee pääosaa. Se on Tatin ensimmäinen varsinainen värielokuva. Elokuva muistuttaa mykkäfilmiä, ja siitä tehtiin kaksi versiota. Ranskankielisen version rinnalla kuvattiin toista, englanninkielistä versiota, jossa kyltit oli vaihdettu englanniksi ja vuorosanat jälkiäänitetty.
Elokuvan keskeinen hahmo on Tatin edellisestä filmistä tuttu Monsieur Hulot, joka nähdään nyt yhdeksänvuotiaan sisarenpojan Gérardin silmin. Elokuva piikittelee teknologiaa ja modernismia Hulot’n yrittäessä sopeutua sisaren moderniin asuntoon. Musiikkina on kepeä jazz.
Elokuva sai parhaan vieraskielisen elokuvan Oscar-palkinnon ja Cannesin elokuvajuhlien tuomariston palkinnon.
Vuonna 1979 kolmekymmentä suomalaista elokuva-arvostelijaa ja -asiantuntijaa äänesti kaikkien aikojen sadasta merkittävimmästä elokuvasta, ja Enoni on toista maata oli mukana kymmenen listalla. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2017 BBC:n äänestyksessä 253 eri puolilta maailmaa olevaa kriitikkoa valitsi elokuvan kaikkien aikojen sadan parhaan komedian listalle.
Roolit

| 0 | 1 | 2 |
| --- | --- | --- |
|  Jacques Tati  | … |  M. Hulot   |
|  Jean-Pierre Zola  | … |  M. Arpel   |
|  Adrienne Servantie  | … |  Mme Arpel   |
|  Alain Bécourt  | … |  Gérard Arpel   |
|  Lucien Frégis  | … |  M. Pichard   |
Kirjallisuutta

Huhta, Veli-Matti: ”Monsieur Hulot antroposeenissa – Ihmisen ja luonnon kohtaamattomuudesta Jacques Tatin elokuvassa Enoni on toista maata”, Filmihullu 6/2017.
Villa Arpel
Janni Hussi

| Janni Hussi> Henkilötiedot |
| --- | --- |
Syntynyt: 14. syyskuuta 1991 (ikä 33) Kuusankoski
Ammatti:  Yrittäjä
Puoliso:  Joel Harkimo (2023-)
Muut tiedot
Koulutus: Liikuntaneuvoja
Aiheesta muualla
Kotisivu
Janni Johanna Hussi (s. 14. syyskuuta 1991 Kuusankoski) on suomalainen fitnessmalli, yrittäjä, mediapersoona ja rallin kartanlukija.
Hussi tunnetaan useista esiintymisistään eri televisio- ja videoformaateissa, mukaan lukien Huomenta Suomi, Big Brother 2022, Biisonimafia sekä Selviytyjät Suomen toinen tuotantokausi, jossa Hussi sijoittui toiseksi. Hussi on myös yksi Suurin pudottaja -ohjelman uusista valmentajista ja näyttelee Syke-sairaalasarjassa.
Hussilla on myös henkilökohtainen YouTube-kanava omalla nimellään. Hän on näytellyt myös Hannaleena Haurun elokuvassa Lauri Mäntyvaaran tuuheet ripset.
Elämä

Janni Hussi syntyi 14. syyskuuta 1991 Kymenlaaksossa, nykyisin Kouvolaan kuuluvassa Kuusankosken kaupungissa. Hän kirjoitti ylioppilaaksi Kouvolan Lyseon lukiosta keväällä 2010.
Hussi harrasti kolmetoista vuotta jalkapalloa. Jalkapallon parissa Hussi joutui onnettomuuteen, jossa hän loukkasi polvensa. Loukkaantumisen jälkeen hän oli kuukauden sivussa harjoituksista, minkä jälkeen hän ei kuitenkaan enää pystynyt jatkamaan jalkapalloa. Hänen polvensa eivät kestäneet potkuista aiheutuvaa kovaa ja tärähtävää kuormitusta. Tämän jälkeen Hussi siirtyi salitreenaamisen pariin.
Elämä > Opiskelu ja yrittäjyys

19-vuotiaana Hussi ryhtyi yrittäjäksi. Hussi on tehnyt laajasti erilaisia mallintöitä kansainvälisesti julkaistuihin fitness- ja muotilehtiin, katalogeihin sekä yritysmainoksiin. Lisäksi hän on juontanut monia tapahtumia, messuja sekä yritystilaisuuksia.
Hussi on valmistunut Suomen urheiluopistosta vuonna 2012 liikuntaneuvojaksi. Lisäksi hän on kouluttautunut Spartan Bodyweight -ohjaajaksi vuonna 2015.
Elämä > Työ radiojuontajana

Hussi toimi radiojuontajana Radio Suomipopin viikonloppulähetyksissä tammikuusta 2020. Syksyllä 2020 Hussi aloitti Radio Suomipopin Aamulypsyssä Anni Hautalan äitiyslomasijaisena.
Hän lopetti Aamulypsyssä 6. huhtikuuta 2023.
Elämä > Biisonimafia

Hussi on marraskuusta 2016 lähtien ollut Kai Rinkisen ja Janne Kaperin luotsaaman YouTube-kanava Biisonimafian näyttelijänä. Hussi on esiintynyt heidän lukuisissa tuotannoissaan, kuten esimerkiksi Lista päälle -nimisessä tilannekomediasarjassa.
Fitnessurheilu

Hussi kilpaili vuonna 2010 Jutta Gustafsbergin luotsaamassa fitnessmallikilpailussa, jonka hän voitti. Voiton ansiosta hän sai sopimuksen Promodel-mallitoimiston kanssa. Hussi kilpaili Helsingissä järjestetyissä Fitness Classics 2013 -kilpailuissa ja sijoittui kolmannelle sijalle. Vuonna 2014 Hussi osallistui ensimmäistä kertaa bikinifitnessin Suomenmestaruuskilpailuihin juniorisarjassa, jossa hän sijoittui toiseksi.
Sittemmin Hussi on lopettanut fitness-urheilun. Hän kertoi syyksi liian stressin ja uupumuksen.
Kartanlukijana

Hussi toimi Sami Pajarin kartanlukijana Lahti Historic Rallyssa elokuussa 2022, sekä Liettuassa ajetussa rallissa, jonka kaksikko voitti.
Alkuvuodesta 2023 hän toimi Matias Henkolan kartanlukijana Jyväskylän Talvirallissa.
Kaudella 2023 Hussi toimii Heikki Kovalaisen kartanlukijana rallin SM-sarjassa. Ensimmäinen yhteinen kilpailu oli Kuopion SM-rallissa helmikuussa. Kesäkuussa 2023 Kovalainen ja Hussi sijoittuivat kuudenneksi Itärallissa. Heinäkuussa 2023 Janni osallistui Ruotsin EM-ralliin yhdessä Lauri Joonan kanssa. He sijoittuivat viidensiksi. Heinäkuussa Hussi ja Joona osallistuivat Rooman EM-ralliin. Lahden SM-rallissa Kovalainen ja Hussi sijoittuivat seitsemänneksi SM1-luokassa. Lokakuussa 2023 Joonan ja Hussin aikomuksena oli osallistua Keski-Euroopan ralliin. Joona loukkasi selkänsä testeissä tapahtuneessa ulosajossa, jonka seurauksena heidän osallistumisensa kilpailuun peruuntui.
Joona ja Hussi kilpailivat yhdessä WRC2-sarjassa kaudella 2024. 
Hussi saavutti uransa ensimmäisen palkintosijan rallin MM-sarjassa Lauri Joonan kanssa Portugalin rallissa 2024. Kaksikko sijoittui WRC2-luokassa kolmanneksi. Suomen MM-rallin jälkeen Hussi ilmoitti lopettamisesta Joonan kartanlukijana.
Hussi toimi kaudella 2024 Jari-Matti Latvalan kartanlukijana Lahti Historic Rallyssa ja jatkaa Latvalan kartanlukijana kaudella 2025 Euroopan historic-rallisarjassa.
Yksityiselämä

Hussi seurusteli ja asui avoliitossa vuosina 2012–2016 Yhdysvalloissa NHL-jääkiekkoilija Lauri Korpikosken kanssa. 
Janni Hussi on seurustellut Joel Harkimon kanssa vuodesta 2018 ja he kihlautuivat syyskuussa 2021. Pari avioitui 10. kesäkuuta 2023.
Nuorena Hussi kärsi syömishäiriöistä. Vuonna 2019 Hussilla todettiin oikeassa olkapäässä dermatofibrosarkooma, joka saatiin poistettua pienellä leikkauksella.
Esiintymiset

| Ohjelma | Tuotantokausi | Esitysajankohta |
| --- | --- | --- |
| Fitnesspäiväkirjat | 2. tuotantokausi | Kevät 2016 |
| Posse | 4. ja 6. tuotantokausi | 2017, 2019 |
| Selviytyjät Suomi | 2. tuotantokausi | Kevät 2018 |
| Elixir |  | 2018 |
| Fort Boyard Suomi | 3. tuotantokausi | Syksy 2018 |
| Suurin pudottaja |  | 2019, 2020 |
| Ennätystehdas | 1.ja 2. tuotantokausi | 2020, 2021 |
| Big Brother Suomi |  | Syksy 2022 |
Aiheesta muualla

WRC-sivustolla (englanniksi)
eWRC-sivustolla (englanniksi)
| --- | --- |
Auktoriteettitunnisteet: Henkilöt :  Elonet  Yle
Prince

| Prince |
| --- | --- |
 Prince vuonna 1981
Henkilötiedot
Koko nimi:  Prince Rogers Nelson
Syntynyt: 7. kesäkuuta 1958
Kuollut: 21. huhtikuuta 2016 (57 vuotta)
Ammatti:  muusikko, musiikkituottaja, näyttelijä
Muusikko
Taiteilijanimi:   Prince    The Artist Formerly Known as Prince (TAFKAP)  The Artist 
Laulukielet:  englanti
Aktiivisena:  1976–2016
Tyylilajit:   funk, R&B,  soul, pop, rock,  uusi aalto,  vaihtoehtorock 
Soittimet:  laulu, kitara, basso, piano, koskettimet, rummut, perkussiot, Linn Drum
Yhtyeet:  The Revolution The New Power Generation
Levy-yhtiöt:  Warner Bros., Paisley Park, NPG, Columbia, Arista, Universal
Aiheesta muualla
prince.com
  [ Muokkaa Wikidatassa ] [ ohje ]  
Prince Rogers Nelson (tunnetuimmat taiteilijanimet Prince ja ; s. 7. kesäkuuta 1958 Minneapolis, Minnesota, Yhdysvallat – 21. huhtikuuta 2016 Chanhassen, Minnesota) oli yhdysvaltalainen laulaja-lauluntekijä ja multi-instrumentalisti.
Princen musiikki kattaa lukuisia tyylilajeja: funk, poprock, soul ja jazz, ja hänen katsotaan yhdistelleen niitä persoonallisesti. Hän voitti urallaan Grammyn seitsemän kertaa, sekä Golden Globen ja Oscarin. Hänen levymyyntinsä ylittää 100 miljoonaa myytyä äänitettä. Tunnettuja kappaleita uran varrelta ovat esimerkiksi ”Kiss”, ”Cream” ja ”Little Red Corvette”. Suurimpaan klassikkoasemaan on noussut ”Purple Rain”, mutta kaikkein suurin hitti kaupallisesti oli ”When Doves Cry”, joka oli vuoden 1984 myydyin single maailmassa ja Princen vastine Michael Jacksonin ”Billie Jeanille”.
Prince toimi taustahahmona monille tähdille ja sävelsi kappaleita muille artistille ja yhtyeille. Tunnetuimpia niistä ovat Sinéad O’Connorin ”Nothing Compares 2 U” ja Chaka Khanin ”I Feel for You”. Prince soitti monilla levytyksillään itse kaikki instrumentit. Hänellä oli kuitenkin kaksi tunnettua taustayhtyettä, The Revolution 1980-luvulla ja The New Power Generation 1990-luvulla. Prince valittiin Rock and Roll Hall of Famen jäseneksi vuonna 2004.
Vuosina 1993–2000 Prince tunnettiin symbolilla, jolle ei ole ääntämisasua. Epävirallisesti hänestä käytettiin nimiä ”The Artist” ja ”The Artist Formerly Known as Prince”. Nimenmuutos johtui Princen ja levy-yhtiö Warnerin välisestä kiistasta, joka oli hiertänyt heidän välejään 1980-luvulta lähtien. 2000-luvun alussa Prince lopetti yhteistyön Warnerin kanssa ja ryhtyi taas käyttämään nimeä Prince.
Ura > Varhaiset vaiheet ja uran alku

Prince ryhtyi soittamaan eri instrumentteja jo hyvin nuorena, ja hänestä tuli myöhemmin multi-instrumentalisti. Ensimmäisen yhtyeensä Prince perusti 15-vuotiaana. Prince ihaili nuorena suuresti Sly and the Family Stonea, James Brownia, Elvis Presleytä  ja Jimi Hendrixia. Esiintymiskokemusta hän sai opiskellessaan Minnesotan tanssiteatterissa. 18-vuotiaana Prince teki ensimmäisen demonsa Minneapolisin studiossa.
Vuonna 1978 Prince solmi levytyssopimuksen Warner Brosin kanssa. Prince lähetti demonsa useille levy-yhtiöille ja kaikki olivat kiinnostuneita, mutta vain Warner suostui siihen, että yhtiölle tuntematon mies tuottaa levynsä itse ja soittaa levyllä kaikki instrumentit. Tarina kertoo, että haastatellessaan Princeä Warnerin johtajat eivät olleet aluksi uskoa, että Prince on tehnyt sen kokonaan itse. Ymmärrettyään asian Warner halusi tehdä sopimuksen heti.
Ensimmäisen albumin nimi oli For You, ja se ilmestyi 7. huhtikuuta 1978. Prince paitsi soitti levyllä kaikki instrumentit myös tuotti sen. ”Soft and Wet” -kappaleen sanoittamiseen osallistui myös Chris Moon, mutta muuten kaikki kappaleet olivat Princen käsialaa. Levy myi kohtuullisesti ja ”Soft and Wetista” tuli pieni hitti.
Seuraava albumi Prince (1979) tuotti hitin ”I Wanna Be Your Lover”. Single nousi Yhdysvaltain singlelistan sijalle #11, ja ykköseksi r&b-listalla. Albumikin menestyi hyvin, ja Princen nimi alkoi tulla tunnetuksi Yhdysvalloissa. Prince esitti ”I Wanna Be Your Lover”- ja ”Why You Wanna Treat Me So Bad” -kappaleet American Bandstand-show’ssa silloisen yhtyeensä kanssa. Kappaleesta ”I Feel For You” tuli myöhemmin jättihitti Chaka Khanin esittämänä.
Ura > 1980-luku

Princen musiikillisen kultakauden ensimmäisenä albumina pidetään vuoden 1980 Dirty Mindia. Levy oli monipuolinen kokonaisuus, jossa soi vahvasti funk, rock, uusi aalto ja pop. Se oli musiikillisesti kunniahimoinen työ, jonka myötä Prince alkoi saavuttaa arvostusta musiikkikriitikoiden kirjoituksissa. Levy ei kuitenkaan myynyt kovin hyvin, sillä sen tekstit olivat hyvin seksuaalisia ja provosoivat suurta yleisöä. Sama ongelma oli seuraavana vuonna ilmestyneellä Controversylla, jonka nimikappale tosin menestyi jenkkilistalla. Prince lähestyi kuitenkin lopullista läpimurtoaan.
Ura > 1980-luku > Läpimurto

Vuonna 1982 ilmestynyt levy, 1999 tuotti Princen ensimmäisen Top-10-hitin. ”Little Red Corvette” nousi Yhdysvaltain listan sijalle #6. Menestystä lisäsi kappaleeseen tehty musiikkivideo, joka teki Princestä yhden ensimmäisistä mustista artisteista, jotka pääsivät MTV:n soittolistalle.  Prince saavutti kansainvälistä suosiota ensimmäistä kertaa urallaan. Nimikappale nousi myöhemmin brittilistan sijalle #2, ja Yhdysvalloissa sijalle #12. ”Delirious” oli Princen toinen USA:n Top-10 hitti noustessaan listasijalle #8. Levyn nimikappale pääsi sekin myöhemmin MTV:lle. 1999:stä tuli vuoden 1983 viidenneksi myydyin levy kansainvälisesti.
Vuonna 1984 Prince räjäytti lopullisesti pankin. Uusi albumi, Purple Rain oli Princen ensimmäinen yhteistyö The Revolution -yhtyeen kanssa. Se oli myös soundtrack samannimiseen elokuvaan, josta tuli vuoden suurimpia yleisömenestyksiä. Purple Rain -elokuvassa Prince esiintyy osana The Revolution -yhtyettä.
Elokuva keräsi pelkästään Amerikassa yli 80 miljoonaa katsojaa. Purple Rain -albumi nousi listoille ympäri maailman ja on myynyt yli 20 miljoonaa kappaletta. Ensimmäinen single ”When Doves Cry” oli vuoden 1984 myydyin, ja sitä seurasivat pian hitit ”Let’s Go Crazy”, ”Purple Rain” ja ”I Would Die 4 U”. Käytännössä levyn muutkin kappaleet olivat hittejä, sillä ne saivat poikkeuksellista kansainvälistä huomiota Purple Rain -elokuvan myötä.
Purple Rain oli myynti- ja arvostelumenetys. Kriitikot jakoivat sille ylistyssanoja ja varsinkin ”When Doves Cry” -kappaletta pidettiin uraauurtavana. Prince korjasi vuoden 1984 gaaloissa paitsi Grammyt myös elokuvapalkinto Oscarin Purple Rain -elokuvan tunnuskappaleesta. Samana vuonna alkanut Purple Rain -kiertue kesti lähes kaksi vuotta ja päättyi 1985 Minneapolisiin.
Seuraava albumi, Around the World in a Day ilmestyi 22. huhtikuuta 1985. Prince ei lähtenyt sen myötä kiertueelle, sillä hän halusi keskittyä promootioon ja musiikkivideoihin. Samana vuonna Prince lopetti kuitenkin kokonaan haastattelujen antamisen kyllästyessään lopullisesti mediaan. Around the World in a Day ei yltänyt Purple Rainin myyntilukuihin, mutta menestyi silti hyvin. ”Raspberry Beret”- ja ”Pop Life” -kappaleista tuli hittejä. Musiikillisesti levy oli hieman haastavampi kuin edeltäjänsä, ja Prince otti sillä aiempaa enemmän vaikutteita psykedeelisestä musiikista.
Vuonna 1986 ilmestyi uusi Prince-elokuva, mustavalkoinen Under the Cherry Moon. Sen soundtrackina toimi uusi levy nimeltä Parade, jonka singlestä ”Kiss” tuli saman tien hitti. Samalla kun ”Kiss” oli ykkösenä Yhdysvaltain listalla, sijalla kaksi oli Banglesin ”Manic Monday”, jonka Prince oli kirjoittanut Banglesille salanimellä Chistopher. Tämä teki Princestä popmusiikin historian viidennen laulunkirjoittajan, jolla on ollut kaksi Top-10 hittiä samanaikaisesti Yhdysvaltain singlelistalla. Muut singlet eivät menestyneet yhtä hyvin. Prince ja The Revolution lähtivät samana vuonna massiiviselle Parade-kiertueelle, joka päättyi Japaniin. Kiertueen jälkeen Princen yhtye The Revolution hajosi erimielisyyksiin.